**MATERIAL INFORMATIV**

cu privire la acordarea sumelor prevăzute la art. III alin. (1)  şi (2) din OUG 92/2020

   În conformitate cu prevederile Ordinului Preşedintelui ANOFM nr. 456/2020 pentru aprobarea Procedurii de acordare a sumelor prevăzute de art. III alin. (1)  şi (2) din Ordonanţa de urgenţă a Guvernului nr. 92/2020  pentru instituirea unor măsuri active de sprijin destinate angajaţilor şi angajatorilor în contextul situaţiei epidemiologice determinate de răspândirea coronavirusului SARS-CoV-2, precum şi pentru modificarea unor acte normative, pentru acordarea sumelor prevăzute la art. III alin. (1)  şi (2) din ordonanţa de urgenţă,  angajatorii **vor încheia** cu agenţia pentru ocuparea forţei de muncă judeţeană, respectiv a municipiului Bucureşti, în raza căreia aceştia îşi au sediul social, dar **nu mai târziu de data de 31 decembrie 2020**, **o convenţie** potrivit modelului prevăzut în anexa nr. 1 la procedură.

 Termenul “31 decembrie 2020” este termen de decădere din dreptul de a beneficia de sumele prevăzute la art. III alin. (1) şi (2) din ordonanţa de urgenţă

 În vederea încheierii convenţiei, angajatorii **depun prin mijloace electronice de transmitere la distanţă**, conform prevederilor legale, **ca urmare a deţinerii unui certificat calificat**, eliberat în condiţiile Legii nr. 455/2001 privind semnătura electronică, republicată, cu completările ulterioare, **o cerere** potrivit modelului prevăzut în anexa nr. 2 la procedură (ataşatã), **însoţită de următoarele documente:**

  a) declaraţie pe propria răspundere, dată prin reprezentantul legal, dintre care să rezulte că nu se află în una dintre situaţiile prevăzute la art. VI din ordonanţa de urgenţă, potrivit modelului prevăzut în anexa nr. 3 la procedură (ataşatã);

  b) actul de identitate, în copie;

  c) actul în baza căruia au fost încadraţi în muncă, în copie;

**Documentele care se solicită în copie, sunt certificate pentru conformitate cu originalul de către angajator.**

**Cine beneficiaza ?**

Angajatorii care în perioada 1 iunie 2020 – 31 decembrie 2020 încadrează în muncă, pe perioadă nedeterminată cu normă întreagă :

-    - persoane în vârstă de peste 50 de ani ale căror raporturi de muncă au fost încetate din motive neimputabile lor , în perioada stării de urgență sau de alertă, înregistrați ca șomeri în evidența AJOFM Ilfov;

-      - persoane cu vârsta cuprinsă între 16 și 29 ani , înregistrați ca șomeri în evidența AJOFM Ilfov;

-     - cetățeni români cărora le-au încetat raporturile de muncă cu angajatorii străini aflate în derulare pe teritoriul altor state,din motive neimputabile lor, prin concediere , înregistrați ca șomeri în evidența AJOFM Ilfov .

**primesc 50% din salariul angajatului,** dar nu mai mult de 2.500 lei o perioadă de 12 luni cu obligativitatea menținerii raporturilor de muncă pentru o perioadă de minimum 12 luni după perioada subvenționării locului de muncă.

[**Cerere - Anexa nr.2**](https://anofm.ro/upload/12939/CERERE-ANEXA_2.docx)

[**Declaratie de propria raspundere - Anexa nr.3**](https://anofm.ro/upload/12939/Declaratie_-_Anexa_3.docx)

Materialul si anexele au fost postate la adresa [www.anofm.ro](http://www.anofm.ro) – Agenția Judeteană pentru Ocuparea Forței de Muncă Ilfov